পহেলগাঁও হামলায় দিল্লিতে বাড়ল নিরাপত্তা

ওয়েবডেস্ক: পহেলগাঁওয়ে (Pahalgam) জঙ্গি হামলার জেরে দিল্লিতে (Delhi) নিরাপত্তা (Security) বাড়ানো হল। স্পর্শকাতর এলাকায় ট্রাফিক নিয়ন্ত্রণ করা হচ্ছে। আমেরিকার ভাইস প্রেসিডেন্ট জেডি ভান্সের (JD Vance) ভারত সফরের সময় এই হামলা হয়েছে। পর্যটনস্থল, যেসব জায়গায় ভিড় বেশি হয় সেখানে নিরাপত্তা কড়াকড়ি করা হয়েছে। আমেরিকার ভাইস প্রেসিডেন্ট থাকায় আরও সতর্ক পুলিস।

রাজধানী বুধবার সকাল থেকেই ইন্ডিয়া গেট, সংসদ ভবনের বাইরে সহ বিভিন্ন জায়গায় কড়া নিরাপত্তা চোখে পড়েছে। অন্যদিনের চেয়ে এদিন নিরাপত্তা বেশি ছিল। মঙ্গলবার বিকেলে পহেলগাঁওয়ে ওই হামলায় ২৭ জনের মৃত্যু হয়েছে। আহত আরও অনেকে। পাকিস্তানের লস্কর-ই-তইবার ছায়া সংগঠন দ্য রেজিস্টান্স ফ্রন্ট এই হামলার দায় স্বীকার করেছে। ইতিমধ্যে তিন জঙ্গির স্কেচ প্রকাশ করেছে সেনা। ঘটনার তদন্ত শুরু করেছে এনআইএ। জানা গিয়েছে, জঙ্গীদের আইইডি বিস্ফোরণের পরিকল্পনা ছিল। ২০১৯ সালে পুলওয়ামা হামলার পর এত বড় জঙ্গি হামলা এর আগে হয়নি। এই ঘটনায় পাকিস্তান যোগ স্পষ্ট। জঙ্গিরা এখনও ধরা পড়েনি। তাদের গতিবিধিও উদ্বেগজনক।